Dağ ayıdöşəyi

Dağ ayıdöşəyi - (lat. Oreopteris limbosperma (All.) Holub et Pouzar.) - Telipteriskimilər – (Thelypteridacaea Pichi Sermolli.) fəsiləsinə aid bitki növüdür.Azərbaycan Respublikasının Qırmızı Kitabı. Nadir və nəsli kəsilməkdə olan bitki və göbələk növləri. II nəşr. Bakı-2013.

IUCN Qırmızı Siyahısına görə növün kateqoriyası və statusu “Məlumat azlığı” kateqoriyasın aiddir – DD. Azərbaycanın nadir növüdür. 

 Qısa morfoloji təsviri 
Çoxillik bitkidir. Kökümsovu qalın, qısa və şaqulidir. Yarpaqları qısa saplaqlı, uzunsov-lansetvari, qaidədə daralan, kənarları bütöv və ya əyri-üyrüdür; birinci sıranın seqmentləri lansetşəkillidir, ucu itiləşmiş, uzanmış dilciklərə bölünmüşdür. Soruslar meyvə verən damarların  təpə hissəsində yerləşir. Sporlar qonur rəngdə, böyrəkşəkilli-oval, kənarları xırda daraqvaridir; örtükləri tez tökülən və vəzilidir.Флора Азербайджана, 1950 Əsgərov A.M., 2005

 Bioloji, ekoloji və fitosenoloji xüsusiyyətləri 
Sporların yetişmə dövrü iyul-sentyabr aylarına təsadüf edir. Mezofitdir. Aşağı dağ qurşağından yuxarı dağ qurşağına kimi,kölgəli, yarpaqlı ağac meşələrində bitir.  Аскеров А.М., 2001

 Yayılması 
Kiçik Qafqazın şimal rayonları  (Murovdağ ərazisində meşələrdə az rast gəlinir).   Əsgərov A.M., V.N. Kərimov, 2013

 Məhdudlaşdırıcı amillər 
Antropogen amillərin təsirinə məruz qalır. 

 Mühafizə tədbirləri 
Populyasiyalarının nəzarətə götürülməsi və mütəmadi monitorinqlərin aparılması vacibdir.

 Sinonimlər 
Dryopteris limbosperma (All.) Bech.

Dryopteris oreopteris (Ehrh.) Maxon

Lastrea limbosperma (All.) Ching

Lastrea limbosperma (All.) Holub

Lastrea limbosperma (All.) Heywood

Thelypteris limbosperma (All.) H.P. Fuchs

Thelypteris oreopteris (Ehrh.) Sloss.

Polypodium limbospermum All.

Polypodium oreopteris Ehrh.

 İstinadlar 

Kateqoriya:Qıjıkimilər